CELEX: 62015CN0246
Language: et
Date: 2015-05-28 00:00:00
Title: Kohtuasi C-246/15 P: Pollmeier Massivholz GmbH & Co. KG 28. mail 2015 esitatud apellatsioonkaebus Üldkohtu (esimene koda) 17.märtsi 2015. aasta otsuse peale kohtuasjas T-89/09: Pollmeier Massivholz GmbH & Co. KG versus Euroopa Komisjon

20.7.2015   
            
            
               ET
            
            
               Euroopa Liidu Teataja
            
            
               C 236/31
            
         Pollmeier Massivholz GmbH & Co. KG 28. mail 2015 esitatud apellatsioonkaebus Üldkohtu (esimene koda) 17.märtsi 2015. aasta otsuse peale kohtuasjas T-89/09: Pollmeier Massivholz GmbH & Co. KG versus Euroopa Komisjon
   (Kohtuasi C-246/15 P)
   (2015/C 236/42)
   Kohtumenetluse keel: saksa
   
      Pooled
   
   
      Apellant: Pollmeier Massivholz GmbH & Co. KG (esindajad: advokaadid J. Heithecker, J. Ylinen)
   
      Teised menetlusosalised: Euroopa Komisjon, Land Hessen
   
      Apellandi nõuded
   
   Apellant palub:
   
               —
            
            
               tühistada vaidlustatud otsuse resolutsiooni punkt 2 osas, milles selles lükati tagasi hagi kolmas väide, kuivõrd selles käsitleti investeerimistoetust ja riigi kinnisasja müüki;
            
         
               —
            
            
               tühistada vaidlustatud kohtuotsuse resolutsiooni punktid 3–5;
            
         
               —
            
            
               mõista apellatsioonimenetluse kulud välja komisjonilt ja Hesseni liidumaalt.
            
         Lisaks jääb apellant esimeses kohtuastmes esitatud nõuete juurde osas, milles nendes paluti:
   
               —
            
            
               tunnistada tühiseks komisjoni 21. oktoobri 2008. aasta otsus K(2008)6017 (lõplik) Riigiabi N 512/2007 – Saksamaa, Abalon Hardwood Hessen GmbH osas, milles selles tuvastati, et teatatud regionaalabi kujutab endast olemasolevat riigiabi määruse (EÜ) nr 659/1999 artikli 1 punkti b alapunkti ii tähenduses;
            
         
               —
            
            
               tunnistada tühiseks komisjoni 21. oktoobri 2008. aasta otsus K(2008)6017 (lõplik) Riigiabi N 512/2007 – Saksamaa, Abalon Hardwood Hessen GmbH osas, milles selles tuvastati, et riigi kinnisasja müük ei sisalda riigiabi EÜ artikli 87 lõike 1 tähenduses;
            
         
               —
            
            
               mõista esimese kohtuastme kulud välja komisjonilt.
            
         
      Väited ja peamised argumendid
   
   Käesolev kohtuasi puudutab seda, millistel tingimustel võib komisjon tagasi lükata riigiabi saaja konkurendi kaebuses toodud väited ilma ELTL artikli 108 lõike 2 alusel ametlikku uurimismenetlust algatamata.
   Apellant on seisukohal, et Üldkohus oleks pidanud vaidlustatud kohtuotsuses nõustuma hagi kolmanda väitega, mis esitati ametliku uurimismenetluse algatamata jätmise kohta, mitte ainult tagatise kui riigiabimeetme osas, nagu seda Üldkohus tegi, vaid ka teiste esile toodud riigiabimeetmete osas, milleks olid investeerimistoetus ja riigi kinnisasja müük.
   Apellant esitab apellatsioonkaebuses viis väidet:
   
               1.
            
            
               Üldkohus tuvastas investeerimistoetuse suhtes õiguslikult vääralt, et 6. detsembri 2007. aasta otsus ei oma tähtsust hagi kolmanda väite kontrollimisel, kuna komisjon ei oleks saanud ka haldusmenetluses hoolika kontrollimise tulemusena sellest otsusest teadlik olla ning lisaks ei oleks see otsus saanud mõjutada komisjoni kontrolli tulemusi.
            
         
               2.
            
            
               Üldkohus tegi ilmse hindamisvea ja rikkus mitu korda õigusnormi, kui ta leidis, et abi saajale müüdud riigi kinnisasja väärtuse kohta esitatud eksperdi arvamus sisaldab ekspertiisi, et kinnisasjal olevad hooned on väärtusetud.
            
         
               3.
            
            
               Üldkohus tuvastas õiguslikult vääralt, et komisjon võis haldusmenetluses õigustatult eeldada, et 1 4 00  000 euro suurune summa, mis arvati maha eksperdi arvamuse alusel saadud ostuhinnast, vastab abi saajale müüdud kinnistu osal olevate kõikide hoonete lammutamise turuhinnale.
            
         
               4.
            
            
               Üldkohus rikkus kinnisasja müügilepingu § 4 punkti 6 hinnates mitu korda õigusnormi; selles punktis on ette nähtud, et abi saaja peab lammutama kõik kinnisasjal olevad hooned ja maksma kinnisasja võõrandajale teatud summa, kui kinnisasja üleandmisele järgneva kümne aasta jooksul ei ole lammutamist täielikult või osaliselt teostatud või ilmneb, et lammutamise turuhind on madalam kui eespool mainitud 1 4 00  000 eurot.
            
         
               5.
            
            
               Üldkohus mõistis apellandilt ebaõigesti välja osa kohtukuludest, sest hagi oli viiest esile toodud abimeetmest kolme puhul põhjendatud ning apellant esitas ülejäänud kahe abimeetme suhtes hagi üksnes seetõttu, et talle haldusmenetluses saadetud dokumendid ega komisjoni otsus ei sisaldanud nende osas detailset teavet.